Tartalomjegyzék

[Regisztrációt megelőző típuskérdések 2](#_Toc26432972)

[Mi az NTAK, milyen céllal jött létre? 2](#_Toc26432973)

[Jogszabályi környezet 2](#_Toc26432974)

[Célok 2](#_Toc26432975)

[Előnyök (szálláshely-szolgáltatónak) 3](#_Toc26432976)

[Mi szükséges hozzá, hogy teljesítsem a jogszabályi kötelezettségem? 3](#_Toc26432977)

[Engedély 3](#_Toc26432978)

[Szálláshely-típus meghatározása 3](#_Toc26432979)

[Ügyfélkapu elérés 3](#_Toc26432980)

[Technikai előfeltételek 4](#_Toc26432981)

[Hardver 4](#_Toc26432982)

[Szoftver 4](#_Toc26432983)

[Tanúsítvány 4](#_Toc26432984)

[Nincs internetem, mit tegyek? 5](#_Toc26432985)

[Kaphatok-e támogatást a technikai eszközök beszerzéséhez? 5](#_Toc26432986)

[Mi nem szükséges hozzá, hogy teljesítsem a jogszabályi kötelezettségem? 5](#_Toc26432987)

[Papír alapú dokumentáció 5](#_Toc26432988)

[Hol kaphatok bővebb tájékoztatást? 5](#_Toc26432989)

[Info.ntak.hu (NTAK információs honlap) 5](#_Toc26432990)

[info.azenvendegszobam.hu (Információs honlap) 5](#_Toc26432991)

[Hol kell elvégeznem az adminisztratív feladataimat? 6](#_Toc26432992)

[ntak.hu 6](#_Toc26432993)

[Szálláshely-kezelő szoftverek 6](#_Toc26432994)

[Az Én Vendégszobám (ingyenesen elérhető alkalmazás) 6](#_Toc26432995)

[Egyéb 6](#_Toc26432996)

[Mikor, meddig kell regisztrálnom, és adatot adnom? 6](#_Toc26432997)

[Határidők 6](#_Toc26432998)

[Mi történik, ha időszakosan vagyok nyitva? 7](#_Toc26432999)

[ki jogosult elvégezni a regisztrációt? 7](#_Toc26433000)

[Adószámmal rendelkező magánszemély esetén 7](#_Toc26433001)

[cégek és egyéni vállalkozók esetén 7](#_Toc26433002)

[EGYÉB szervezetek esetén 7](#_Toc26433003)

[Mi történik, amikor az Ügyfélkapus bejelentkezés során a felhasználó beazonosítása sikertelen? 8](#_Toc26433004)

[Mit kell előkészítenem közvetlenül a regisztrációhoz? 8](#_Toc26433005)

[Hogyan történik az adatszolgáltatás? 9](#_Toc26433006)

[Milyen adatok kerülnek be az NTAK-ba? 9](#_Toc26433007)

[Milyen elérhetőségek állnak rendelkezésemre? 9](#_Toc26433008)

[Ntak Ügyfélszolgálat 9](#_Toc26433009)

[Tourinform irodák 9](#_Toc26433010)

[Önkormányzat 9](#_Toc26433011)

[Regisztráció típuskérdések 9](#_Toc26433012)

[Sikertelen regisztráció esetén 10](#_Toc26433013)

[Regisztrációt követő adatfeltöltések, adatkezelés típuskérdések 10](#_Toc26433014)

Gyakori Kérdések

# Regisztrációt megelőző típuskérdések

## Mi az NTAK, milyen céllal jött létre?

### Jogszabályi környezet

Az NTAK (Nemzeti Turisztikai Adatszolgáltató Központ) működését a turisztikai térségek fejlesztésének állami feladatairól szóló 2016. évi CLVI. törvény határozza meg, a részletszabályokat pedig a turisztikai térségek fejlesztésének állami feladatairól szóló 2016. évi CLVI. törvény végrehajtásáról szóló *235/2019. (X.15.) Korm. rendelet*, valamint a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló *239/2009. (X.20.) Korm. rendelet* tartalmazza.

A 235/2019. (X. 15.) Korm. rendelet 16. §, valamint a 239/2009. (X. 20.) Korm. rendelet 4. § (3)-(6a) bekezdése alapján a kempingeknek, üdülőháztelepeknek, közösségi szálláshelyeknek, egyéb szálláshelyeknek és magán szálláshelyeknek 2019. december 31-ig szükséges regisztrálniuk az NTAK-ba, majd ezt követően folyamatosan eleget tenni a jogszabályban meghatározott adatszolgáltatási kötelezettségnek (napi adatszolgáltatás).

Összegezve tehát, a kapcsolódó kormányrendeletek rögzítik azokat a részletszabályokat, amelyek alapján Ön a regisztrációs és adatszolgáltatási kötelezettségének eleget tud tenni, ezért fontos az Ön számára megismerni a rendeletek tartalmát.

Az [info.ntak.hu/bemutatkozas/](https://info.ntak.hu/bemutatkozas/) oldalon találja letölthető formátumban a kapcsolódó törvényeket és kormányrendeleteket.

### Célok

Az NTAK regisztráció és a folyamatos adatfeltöltés hosszú távú célja a turisztikai ágazat versenyképességének növelése, amelyhez elengedhetetlen az adatok digitális rögzítése, tárolása, hiszen csak ebben az esetben látható pontosan az országban található szálláshelyek forgalmi, statisztikai adatköre: azaz hány felnőtt, hány gyermek érkezett, honnan jöttek, mennyi időt töltöttek el, milyen szolgáltatásokat vettek igénybe és mennyit költöttek a belföldi és külföldi vendégek.

### Előnyök (szálláshely-szolgáltatónak)

A szálláshely-szolgáltatók által folyamatosan rögzített adatok lehetőséget adnak arra, hogy az NTAK pontos képet tudjon visszajuttatni Önnek a turizmus fontosabb adatairól, amelynek ismeretében alakíthatja például Ön is szálláshelye árazását és szolgáltatásait.

## Mi szükséges hozzá, hogy teljesítsem a jogszabályi kötelezettségem?

### Engedély

A szálláshely-szolgáltatási tevékenység végzéséhez szükséges engedéllyel kell rendelkeznie. Amennyiben ilyen nem áll rendelkezésére, haladéktalanul vegye fel a kapcsolatot az illetékes önkormányzattal.

Engedélyek, bejelentések, igazolások kiadásával és adminisztrációjával kapcsolatosan kizárólag az illetékes önkormányzattal tud egyeztetni.

**Fontos** megjegyezni, hogy Önnek nincs kötelezettsége arra, hogy a Magyar Turisztikai Ügynökség felé a szálláshely használatának jogcímére vonatkozó, bármilyen típusú igazoló okiratot (pl. szálláshely-szolgáltatási tevékenység indítása, adatváltozás bejelentés, törlés, stb.) beküldjön sem papír alapon, postai úton, sem elektronikusan, szkennelt formában, hiszen az azonosítás, képviseleti jog ellenőrzése stb. az Ügyfélkapu rendszeren és egyéb háttérrendszereken keresztül, még a regisztráció előtt megtörténik.

Azon gazdasági társaságok esetében, ahol a képviselők képviseleti joga nem ellenőrizhető le az elektronikusan elérhető háttérrendszerekből, az NTAK Ügyfélszolgálat végzi a képviseleti jog ellenőrzését az emailben beküldött dokumentumok alapján.   
  
Összefoglalóan **Egyéb szervezeteknek** hívjuk őket és jellemzőjük, hogy nem találhatók meg a cégjegyzékben, az egyéni vállalkozói nyilvántartásban és nem adószámos magánszemélyek.  
Ilyenek például: költségvetési szervek, egyesületek, alapítványok, önkormányzatok, egyházak, oktatási intézmények.

### Szálláshely-típus meghatározása

A 235/2019. (X. 15.) Korm. rendelet 16. §, valamint a 239/2009. (X. 20.) Korm. rendelet 4. § (3)-(6a) bekezdése alapján a **kempingeknek**, **üdülőháztelepeknek**, **közösségi szálláshelyeknek**, **egyéb szálláshelyeknek és magán szálláshelyeknek** kell regisztrálniuk 2019. december 31-ig az NTAK-ba, illetve ezt követően folyamatosan eleget tenni a jogszabályban meghatározott adatszolgáltatási kötelezettségnek.

### Ügyfélkapu elérés

Az Ön azonosításához az NTAK a Központi Azonosítási Ügynök (KAÜ) szolgáltatást használja – melynek legismertebb azonosítási módja az Ügyfélkapu szolgáltatás. Ahhoz, hogy egy felhasználó azonosítható legyen a KAÜ által (tehát képes legyen regisztrálni és bejelentkezni az NTAK oldalán), mindenképpen rendelkeznie kell Ügyfélkapu regisztrációval.

### Technikai előfeltételek

#### Hardver

Számítógép, laptop, tablet, vagy okostelefon megléte szükséges. Az NTAK felület eléréséhez, a regisztrációhoz és az adatfeltöltésekhez Önnek csupán internetelérésre van szüksége. Amennyiben Ön a fent felsorolt eszközök valamelyikével rendelkezik, az az adatszolgáltatáshoz elegendő.

#### Szoftver

Ahhoz, hogy folyamatosan adatot szolgáltathasson a szálláshelyén igénybe vett szolgáltatásokról, egy úgynevezett szálláshelykezelő szoftver beszerzésére és használatára van szükség. A szoftver egy digitális vendégnyilvántartó rendszerként működik, amelynek beszerzésénél fontos szempont, hogy képes legyen az adattovábbításra az NTAK felé.

Amennyiben Önnek van szálláshelykezelő szoftvere, kérjük, ellenőrizze, hogy az megfelelő-e az adatok továbbítására NTAK felé. Szoftvere ellenőrzését megteheti a lenti címen található listában. Ha nincs ilyen szoftvere, akkor az <https://info.ntak.hu/szoftverek/> oldalon tekintheti meg az NTAK által elfogadott szoftverek folyamatosan bővülő listáját.

Amennyiben Ön maximum 8 szobával és 16 férőhellyel rendelkező szálláshelyet üzemeltet (a pótágyak, kiságyak, stb. nem számítanak a férőhelyekbe), lehetősége van a Magyar Turisztikai Ügynökség ingyenesen elérhető szálláshelykezelő szoftverét választani. Az alkalmazás regisztrációjára a szálláshely NTAK regisztrációja során van lehetőség.

Bővebb információ a <https://info.ntak.hu/ingyenes-szoftver/> oldalon található „Az Én Vendégszobám”, ingyenes, egyszerűen használható alkalmazásról.

#### Tanúsítvány

A szállások által használt szálláshelykezelő szoftverek (PMS alkalmazások) adatszolgáltatásuk során elektronikus aláírással látják el a beküldött adatokat. A hiteles elektronikus aláírás létrehozásához és az adatok beküldéséhez két digitális tanúsítványra van szüksége, amelyeket az NTAK biztosít, és a regisztrációs felületen keresztül tudnak igényelni.

Amennyiben Ön szálláshelykezelő szoftverként Az Én Vendégszobám, ingyenes alkalmazást választja, a tanúsítványok igénylésével és kezelésével nem kell foglalkoznia, az alábbiakban részletezett feladat elvégzése Önre nem vonatkozik,

Az egyik az úgynevezett autentikációs (azonosító) tanúsítvány, amellyel az adat küldője azonosítja magát, a másik pedig az úgynevezett aláíró tanúsítvány, amely használatával a szálláshelykezelő szoftverelektronikus aláírást helyez el a beküldött üzeneteken, ezzel biztosítva az üzenet hitelességét és megmásíthatatlanságát.

A tanúsítványok kiadásának előfeltétele, hogy az Ön szálláshelye rendelkezzen NTAK regisztrációval. A szálláshely rögzítése során tehát Ön köteles kiválasztani, hogy adatszolgáltatási kötelezettségét milyen szálláshelykezelő szoftverhasználatával kívánja elvégezni.

Részletes információkat a tanúsítvány igényléséről és feltöltéséről az NTAK felületén a <https://info.ntak.hu/felhasznaloi-segedletek/> oldalon talál, NTAK – Szálláshely- és tanúsítványkezelés: [NTAK\_Felhasználói kézikönyv\_Szálláshely- és tanúsítványkezelés\_v5.00.pdf](https://info.ntak.hu/felhasznaloi-segedletek/NTAK_Felhasznaloi_kezikonyv_Szallashely-es_tanusitvanykezeles_v5.00.pdf" \t "_blank) néven.

A tanúsítványok megszerzése előtt a szálláshelykezelő szoftverének fejlesztője nyújthat segítséget vagy készítheti el Önnek a tanúsítvány kérelem fájlokat, amiket az NTAK Portálon kell feltölteni, majd ezt követően az NTAK készíti el a tanúsítványokat, amit a szálláshelykezelő szoftverbe kell feltölteni.

Úgy ellenőrizheti, hogy sikeres volt-e a tanúsítvány feltöltés NTAK-ra, hogy a Szálláshely szerkesztési felületébe visszalépve láthatóak-e a feltöltött tanúsítványkérelmek és azok állapota. A tanúsítvány sikeres kiadásáról emailt küld az NTAK rendszer.

Amennyiben Az Én Vendégszobám ingyenes szálláshelykezelő szoftvert használja az adatküldések megvalósításához, abban az esetben nincs szüksége tanúsítványra, ezek kezelése automatikusan történik.

## Nincs internetem, mit tegyek?

Internet szolgáltatást igényelhet a kábel tv vagy, mobil telefon szolgáltatójától egyaránt, ahol számos kedvező ajánlat közül választhat. A nyilvános Internet lehetősége szálláshelyének szolgáltatási palettáját is bővíti.

## Kaphatok-e támogatást a technikai eszközök beszerzéséhez?

Támogatás számítógép, laptop, stb. beszerzéséhez nem kérhető, azonban javasoljuk, hogy látogasson el a <https://www.vallalkozzdigitalisan.hu/a_projektrol.html> oldalra. A Modern Vállalkozások Programja igyekszik információkkal segíteni az érdeklődőket, hogy könnyebben eligazodhassanak a digitális átalakulás felé vezető úton.

## Mi **nem** szükséges hozzá, hogy teljesítsem a jogszabályi kötelezettségem?

### Papír alapú dokumentáció

Önnek **nincs** kötelezettsége arra, hogy a Magyar Turisztikai Ügynökség felé a szálláshely használatának jogcímére vonatkozó, bármilyen típusú igazoló okiratot (pl. szálláshely-szolgáltatási tevékenység indítása, adatváltozás bejelentés, törlés, stb.) beküldjön sem papír alapon, postai úton, sem elektronikusan, szkennelt formában, hiszen az azonosítás, képviseleti jog ellenőrzése stb. az Ügyfélkapu rendszeren keresztül, még a regisztráció előtt megtörténik.

## Hol kaphatok bővebb tájékoztatást?

### Info.ntak.hu (NTAK információs honlap)

Az info.ntak.hu honlap teljes körű információs oldal, amelyen keresztül a regisztráció és az adatrögzítés végezhető, de ezen túlmenően, minden információt és segédletet is tartalmaz, amelyek gyakorlati segítséget nyújtanak a feladatok elvégzéséhez.

Kérjük, a regisztráció megkezdése előtt látogasson el az oldal „szálláshely szolgáltatók” menüpontjába, és tekintse meg a felhasználói segédleteket, amelyek lépésről lépésre mutatják be az NTAK alkalmazás használatát.

Ugyanebben a menüpontban talál információt a regisztrációról, az elérhető szoftverekről, az ingyenes szoftverről (Az Én Vendégszobám), és megtalálja a felhasználói szabályzatokat is.

#### info.azenvendegszobam.hu (Információs honlap)

<https://info.azenvendegszobam.hu/>

Az Én Vendégszobám elnevezésű alkalmazáshoz tartozó INFORMÁCIÓS honlap. Kérjük a szoftver használata előtt mindenképpen látogasson el az oldalra és tekintse meg a segédleteket és oktató anyagokat.

## Hol kell elvégeznem az adminisztratív feladataimat?

### ntak.hu

Az NTAK rendszer felhasználói felülete, amelyhez az Ön Ügyfélkapu felhasználónevére és jelszavára van szüksége. Itt kell a szálláshely-szolgáltató és a szálláshely regisztrációt megtennie.

A regisztrációt követő, rendszeres adatszolgáltatást minden esetben a szálláshelykezelő szoftverek végzik, automatikusan.

### Szálláshely-kezelő szoftverek

Amennyiben Ön nem rendelkezik szálláshelykezelő szoftverrel, abban az esetben nem tudja teljesíteni adatszolgáltatási kötelezettségét az NTAK-ba. Tekintettel erre, választania kell az info.ntak.hu oldalon felsorolt szoftver szolgáltatók közül. Közvetlen elérés: <https://info.ntak.hu/szoftverek/>

Amennyiben rendelkezik szálláshelykezelő szoftverrel, a <https://info.ntak.hu/szoftverek/> oldalra ebben az esetben is látogasson el, hogy ellenőrizze, az Ön szálláshelykezelő szoftvere alkalmas-e az NTAK-kal való kommunikációra.

A szálláshely regisztrációját a szoftver megléte nélkül is el tudja végezni és kérjük ezt mindenképpen tegye meg határidő előtt.

#### Az Én Vendégszobám (ingyenesen elérhető alkalmazás)

<https://azenvendegszobam.hu/>

Az Én Vendégszobám egy szálláshelykezelő szoftver, amivel átláthatóan vezetheti szálláshely vagy szálláshelyeinek működéséhez hasznos adminisztrációját. Fontos, hogy Az Én Vendégszobám alkalmazást is kizárólag abban az esetben tudja használni, ha előzetesen elvégezte a regisztrációt az NTAK-ban, az ntak.hu oldalon és ott jelezte igényét (kiválasztotta) Az Én Vendégszobám szoftver használatára. A szoftver legfeljebb 8 szobával (lakóegységgel) és 16 félőhellyel rendelkező szálláshelyek részére érhető el.

Bővebb információ: info.azenvendegszobam.hu

#### Egyéb

<https://info.ntak.hu/szoftverek/>

A fenti oldalon találja azt a folyamatosan bővülő listát, amely segítségével kiválaszthatja az Ön számára megfelelő, és az NTAK-kal kommunikálni képes szálláshelykezelő szoftverek valamelyikét.

## Mikor, meddig kell regisztrálnom, és adatot adnom?

### Határidők

NTAK regisztrációját 2019. december 31-ig minden szálláshely-szolgáltatónak kötelezően el kell végeznie, 2020. január 1-től, napi szintű adatot szolgáltatnia a szálláshely-kezelő szoftveren keresztül.

### Mi történik, ha időszakosan vagyok nyitva?

A regisztrációt ebben az esetben is el kell végezni, ezt követően az NTAK-ban jelölnie kell, hogy időszakosan van nyitva, majd az adatszolgáltatást értelemszerűen akkor megkezdeni, amikor a szálláshely megnyit és fogadja a vendégeket.

## ki jogosult elvégezni a regisztrációt?

### Adószámmal rendelkező magánszemély esetén

A magán vagy egyéb szálláshelyet Adószámos Magánszemélyként üzemeltető személyek kizárólag saját maguk tudják elvégezni a regisztrációt az Ügyfélkapus felhasználónevük használatával. Meghatalmazás nem adható más személynek a feladatra.

Ennek oka, hogy az adószám nem egy céghez, hanem közvetlenül a magánszemélyhez tartozik és a háttérrendszerek kizárólag a magánszemély saját adószámának ellenőrzését teszik lehetővé. (*Fontos, hogy itt adószámról és nem az adóazonosító jelről van szó*.)

### cégek és egyéni vállalkozók esetén

A cégjegyzékben vagy egyéni vállalkozói nyilvántartásban szereplő szervezetek esetén a következő személyek jogosultak elvégezni a regisztrációt:

* Önálló képviseleti joggal rendelkező személy: pl: önálló ügyvezető, maga az egyéni vállalkozó

Különleges esetek

* Együttes képviseleti joggal rendelkező személyek kizárólag a Rendelkezési Nyilvántartásban tett, érvényes és hatályos NTAK Ügykezelői meghatalmazás birtokában tudja a regisztrációt elvégezni.
* Külföldi illetőségű cégképviselő: cégképviseleti joga kizárólag akkor ellenőrizhető elektronikusan, amennyiben rendelkezik magyarországi adóazonosító jellel és ez regisztrálva van a cégnyilvántartásba.
* Rendelkezési Nyilvántartásban meghatalmazottak: bármely Ügyfélkapuval rendelkező magánszemély számára készíthető NTAK Ügykezelői meghatalmazás a Rendelkezési nyilvántartásban. A meghatalmazás kizárólag cégjegyzékben szereplő cégek és egyéni vállalkozók esetében adható. Leírás a meghatalmazás folyamatáról:

https://info.ntak.hu/felhasznaloi-segedletek/NTAK\_RNY\_segedlet\_v3.00.pdf

### EGYÉB szervezetek esetén

A cégjegyzékben vagy egyéni vállalkozói nyilvántartásban NEM szereplő szervezetek képviselőinek jogosultsága nem ellenőrizhető elektronikus kapcsolatra felkészített nyilvántartásból, így ilyen szervezetek esetén a képviseleti jog ellenőrzésére és a szükséges jogosultságok beállítására az NTAK ügyfélszolgálat közreműködése szükséges. Meghatalmazás adható, de erről közvetlenül szükséges tájékoztatni az NTAK Ügyfélszolgálatot.

Egyéb szervezetek például: költségvetési szervek, egyesületek, alapítványok, önkormányzatok, egyházak, oktatási intézmények.

## Mi történik, amikor az Ügyfélkapus bejelentkezés során a felhasználó beazonosítása sikertelen?

**Hibaüzenet:** Az adószámhoz nem rendelkezik képviseleti joggal/meghatalmazással.

Az Ügyfélkapuval rendelkező felhasználó jogosultságát az NTAK az adatok beírása során automatikusan ellenőrzi. Az ellenőrzés során három közhiteles nyilvántartásban - cégnyilvántartás, egyéni vállalkozói nyilvántartás, rendelkezési nyilvántartás – történik az automatikus ellenőrzés. Amennyiben az automatikus ellenőrzés során a beírt adatokban a rendszer hibát észlel, a regisztrációt nem tudja elvégezni.

Ebben az esetben az azonosítókat az azokat kiadó hivatalos szerveknél (pl. NAV) ellenőriztesse. Ezzel szükség esetén igazolhatja az MTÜ felé, hogy már a regisztrációs határidő alatt gondoskodott adatainak pontosításáról.

## Mit kell előkészítenem közvetlenül a regisztrációhoz?

Regisztráció során szükség lesz az Ügyfélkapu felhasználónevére és jelszavára, a szálláshely-szolgáltató szervezet vagy személy adataira – különösen az adószámra.

Szálláshelyre vonatkozóan a következő információkat kell előkészíteni:

* Szálláshely neve
* KSH azonosító száma (amennyiben besorolástól függően rendelkezésre áll)
* Szálláshely önkormányzat által kiadott nyilvántartási száma
* Cím adatok
  + Cím hiányában helyrajzi szám
* Az év során tervezett nyitvatartási adatok
* Szálláshely típusának megfelelő, minősített besorolási adatai (amennyiben rendelkezésre áll)
* Kapacitás adatok: szobák (lakóegységek), ágyak (férőhelyek), maximális pótágyak valamint akadálymentesített szobák száma
* Vendéglátóhely adatok, pl. működési engedély száma (amennyiben működtet vendéglátóhelyet)
* Amennyiben van medence a területen:
  + medence adatai: például területe (m2), , medence megengedett egyidejű legnagyobb terhelése (fő) és medence vízfelülete (m2)
* Szálláshelykezelő szoftver adatai – amennyiben rendelkezik vele, vagy már megkezdődött a beszerzése.

## Hogyan történik az adatszolgáltatás?

Az adatszolgáltatás az Ön szálláshelykezelő szoftvere és az NTAK között automatikusan történik – ha a körülmények adottak (pl. Van elérhető internet szolgáltatás).

Önnek a regisztráció és adatszolgáltatás elvégzéséhez arról kell gondoskodnia, hogy a választott szálláshelykezelő szoftver NTAK adattovábbításra képes legyen illetve, hogy a szálláshely regisztrációt elvégezze és a tanúsítvány igénylése sikeresen megtörténjen. (Amennyiben nem Az Én Vendégszobám alkalmazást használja)

## Milyen adatok kerülnek be az NTAK-ba?

Az adatszolgáltatás során bekért adatokat a vonatkozó jogszabályok tartalmazzák.

Az adatok jelentős részét alapvetően a KSH által 1036 és 1761 számon nyilvántartott nyomtatványokban meghatározott adatkörök képezik. Ez egészül ki a turisztikai ágazatra jellemző, és a statisztikai elemzést segítő rész adatkörrel.

Az NTAK rendszer kizárólag statisztikai célú, a statisztikai adatok körébe tartozó adatok digitális kezelésére alkalmas.

## Milyen elérhetőségek állnak rendelkezésemre?

### Ntak Ügyfélszolgálat

Az NTAK regisztrációval és Az Én Vendégszobám alkalmazással, kapcsolatos, kizárólag technikai kérdések esetén a 06 1 58 58 588-as ügyfélszolgálati telefonszám hívható. Továbbá e-mailben, az [ugyfelszolgalat@ntak.hu](mailto:ugyfelszolgalat@ntak.hu) címen tudnak szintén technikai kérdések esetén érdeklődni.

### Tourinform irodák

Országosan mintegy 130 helyen működő Tourinform irodák bármelyikében is segítséget kaphatnak az NTAK és Az Én Vendégszobám alkalmazások regisztrációja és működése során felmerülő kérdéseik esetére.

A Tourinform irodák listáját a <https://csodasmagyarorszag.hu/tourinform> oldalon érhetik el.

### Önkormányzat

Az illetékessége szerinti önkormányzatot a **szálláshely-szolgáltatási tevékenységével** kapcsolatban keresheti (tevékenység indítása, szüneteltetése, adatmódosítás, törlés, tevékenység megszűnése stb.)

# Regisztráció típuskérdések

## Sikertelen regisztráció esetén

Ha technikai segítségre van szüksége a regisztrációval, vagy a szálláshely szoftverekkel kapcsolatban, hívja a **(06 1) 5858 588-as** telefonszámot hétfőtől vasárnapig 0-24 óra között, vagy írjon az [ugyfelszolgalat@ntak.hu](mailto:ugyfelszolgalat@ntak.hu) email címre.

# Regisztrációt követő adatfeltöltések, adatkezelés típuskérdések

Ha technikai segítségre van szüksége a regisztrációval, vagy a szálláshely szoftverekkel kapcsolatban, hívja a **(06 1) 5858 588-as** telefonszámot hétfőtől vasárnapig 0-24 óra között, vagy írjon az [ugyfelszolgalat@ntak.hu](mailto:ugyfelszolgalat@ntak.hu) email címre.